
	Ένα σύστημα αρχίζει να στρέφεται



Ένας ομογενής δίσκος κέντρου Κ και ακτίνας R=1m μπορεί να περιστρέφεται χωρίς τριβές γύρω από άρθρωση στο άκρο Κ μιας ράβδου (ΟΚ) μήκους l=4m, η οποία μπορεί να περιστρέφεται σε κατακόρυφο επίπεδο, γύρω από σταθερό άξονα ο οποίος περνά από το άκρο της Ο. Το σύστημα ηρεμεί με την ράβδο κατακόρυφη. Τυλίγουμε στο δίσκο ένα αβαρές νήμα και σε μια στιγμή t=0, ασκούμε μια κατάλληλη οριζόντια δύναμη στο δίσκο, με αποτέλεσμα αμέσως μετά μόλις ασκηθεί η δύναμη F, ο δίσκος να αποκτά γωνιακή επιτάχυνση αγων,1=5rad/s2 αρχίζοντας να περιστρέφεται αριστερόστροφα, ενώ ταυτόχρονα το μέσον Μ της ράβδου αποκτά οριζόντια επιτάχυνση αΜ=1m/s2. 
[bookmark: _GoBack]Για τη στιγμή t=0+.
i)  Να σημειωθεί στο σχήμα η γωνιακή επιτάχυνση του δίσκου, για την περιστροφή του γύρω από τον άξονα στο άκρο Κ της ράβδου, καθώς και η γωνιακή επιτάχυνση για την περιστροφή της ράβδου.
ii) Να βρεθεί η επιτάχυνση του σημείου Α, στην περιφέρεια του δίσκου και στην προέκταση της ράβδου.
iii) Ποια είναι αντίστοιχα η αρχική επιτάχυνση του αντιδιαμετρικού σημείου του Α (σημείο Β);
Απάντηση.

Η γωνιακή επιτάχυνση του δίσκου είναι ένα διάνυσμα οριζόντιο, πάνω στον άξονα περιστροφής του στο Κ και με φορά προς τον αναγνώστη, όπως στο σχήμα. Αλλά και η ράβδος θα περιστραφεί αντίθετα από τους δείκτες του ρολογιού, με αποτέλεσμα και το διάνυσμα της γωνιακής ταχύτητάς της αγ,2 να έχει την  διεύθυνση του άξονα περιστροφής στο Ο και φορά προς τα έξω.
Η επιτάχυνση του μέσου Μ της ράβδου συνδέεται με τη γωνιακή επιτάχυνση της ράβδου με την εξίσωση:
αΜ=αγ,2∙ ½ ℓ →

 Οπότε το άκρο Κ της ράβδου (ο άξονας περιστροφής του δίσκου) έχει επιτάχυνση, κάθετη στη ράβδο, όπως στο σχήμα, μέτρου:
αΚ=αγ,2∙  ℓ=0,5∙4 m/s2 =2 m/s2.

Η κίνηση του δίσκου μπορεί να θεωρηθεί σύνθετη. Μια μεταφορική στο άκρο της ράβδου (κυκλική κίνηση του κέντρου μάζας του δίσκου) και μια στροφική γύρω από το Κ. Αλλά τότε η παραπάνω επιτάχυνση αΚ δεν είναι άλλη από την επιτάχυνση του κέντρου μάζας για την μεταφορική κίνηση, ενώ εξαιτίας της στροφικής κίνησης το σημείο Α έχει επιτρόχια επιτάχυνση:
αεπ=αγων,1∙R=5∙1m/s2 = 5 m/s2.
Έτσι η επιτάχυνση του σημείου Α είναι ίση με το διανυσματικό άθροισμα:

αΑ=αcm+αεπ= 2 m/s2 + 5m/s2 = 7 m/s2
Κάθετη στην ΚΑ, όπως στο παραπάνω σχήμα.

Με την ίδια λογική το σημείο Β του δίσκου, αντιδιαμετρικό του Α, έχει λόγω μεταφορικής κίνησης του δίσκου την επιτάχυνση αcm και λόγω περιστροφικής κίνησης την επιτρόχια επιτάχυνση αεπ, όπως στο σχήμα. Συνεπώς η επιτάχυνση του σημείου Β έχει κατεύθυνση προς τα αριστερά μέτρου:
ΑΒ=αεπ- αcm = 5 m/s2 - 2m/s2 = 3 m/s2.

